অ্যারিজোনা বিশ্ববিদ্যালয়ের যে গবেষক-দলটি এই গ্রহ আবিষ্কার করেছে তাদের দাবি অনুযায়ী, এই গ্রহটির আকাশে তিনটি সূর্য রয়েছে। তিনটি সূর্য বা উজ্জ্বল তারার মধ্যে একটির আকার তুলনামূলকভাবে বড়। আর তার পিছনে গায়ে গায়ে আরও দুটি উজ্জ্বল তারা রয়েছে। এদের মধ্যে বড় তারাটিকেই গ্রহটি প্রদক্ষিণ করে। গ্রহটির কক্ষপথও অনেক দীর্ঘ এবং প্রশস্ত। সবচেয়ে বড় তারাটিকে অর্ধেক প্রদক্ষিণ করতেই গ্রহটির প্রায় সাড়ে পাঁচশো বছর সময় লাগে। এই সময়েই এই গ্রহের আকাশে একসঙ্গে তিনটি সূর্য দেখা যায়।